298 
PIÈCES A L’APPUI. 
LA BERGÈRE. 
— Puisque, attainct de mesme paine , 
Mon mal avez deviné , 
Tandis qu’icy en cest’ plaine 
Paistra mon troupeau laine , 
Vous veulx dire 
Le martire 
Procédant d’ung seul brandon, 
Qui enflamme 
Ma povre ame 
De l’amour de Corydon 
Qui pourtant tient à si peu 
Et mon amour et mon feu. 
LE PASSANT. 
— Souvent en pleurs je me baigne , 
Tout semblable comme vous, 
Pour celle quy me desdaigne 
Comme ce cruel faict vous. 
Quant, sans honte, 
Je luy conte 
De mon grand mal le dangier, 
Alors elle, 
Plus cruelle 
Que quelque tygre estrangier , 
Baigne sa joye en mes pleurs 
Et se rit de mes douleurs. 
LA BERGÈRE. 
— Et ce cruel, ô povrette ! 
Ne me veult pas escouter; 
Ains, quant il me voit seulletle , 
Fainct dans les bois s’escarter, 
Et m’agarde, 
Quoiqu’il garde 
Ses moutons avecque moy. 
Dont ie pleure 
A toute heure, 
Ainsy folle que ie vois 
Que quelque aultre me détient 
Tout le droit qui m’appartient. 
LE PASSANT. 
— Comment seroit-il possible? 
Sy ne croy-ie pas qu’il soit. 
Vous estes belle et paisible , 
Et vostre amant se déçoit. 
Vostre veue 
Trop desnue, 
Et le povoir de choisir, 
Et la grâce 
De ta face 
Où l’on prend tant de plaisir , 
Peuvent eslre le loyer 
D’ung plus grand que d’un bergier. 
LA BERGÈRE. 
— Je ne puis pas estre belle ; 
Hélas! belle ie ne suis. 
Hélas ! ie suis trop fidelle. 
Las ! trop fidelle ie suis. 
Ma constance, 
Quy m’offense 
D’une trop grande douleur, 
Tant me presse, 
Que , sans cesse , 
Me tient en payne et douleur, 
Et tant forte cruaulté 
Le prix de ma léaulté. 
LE PASSANT. 
— Puisque, doncq, povre amoureuse, 
Vostre amy fier ne vous veult; 
Puisque la mienne fascheuse 
A moy fleschir ne se veult, 
S’il vous samble , 
Par ensamble 
Aultre amitié commenchons, 
Sans attente 
Qui contente, 
Qu’ainsy nous nous esbations; 
Et j’oublieray d’aujourd’hui 
L’amour d’elle et vous de luy. 
